Christian Strand

Utdannelse

Strand gikk på ungdomsskolen på Siggerud og på Drømtorp videregående skole i Ski. Han var også en periode junior trainee aksjemegler hos DNB Markets. Strand er utdannet fra Handelshøyskolen BI og Washington State University. Han har Bachelorgrad i business and administration. Ved siden av har han ex. phil. og ex.fac juridikum fra Universitetet i Oslo. I Pullman i USA tok han også fag innen TV.
Han har arbeidet som journalist for Se og Hør og Østlandets Blad.

NRK

Han begynte i NRK 13 år gammel i 1993, som programlederne i barne- og ungdomsserien Midt i smørøyet.  Senere har han arbeidet som intervjuer og reporter i NRK-program som Frokost-TV, Sommermorgen, Kvitt eller dobbelt og Migrapolis. Han var også i en periode feltreporter i NRK P3-radios program NRQ.
I januar 2008 debuterte han som talkshow-vert i I kveld som gikk mandag til torsdag på NRK2 kl. 22.20. Fra 1. juli til 31. juli 2008 ble I kveld sendt på NRK1 med 300 000 seere i gjennomsnitt, med en topp på 412 000. I kveld ble deretter sendt på NRK2 igjen fram til 10. desember 2009. I løpet av de to årene programmet ble sendt hadde Strand besøk av over 1000 gjester, blant annet Bill Gates, Nobelkonsert-vert Michael Caine, Wikipedia-gründer Jimmy Wales, statsminister Jens Stoltenberg, Frp-leder Siv Jensen, tidligere LO-leder Gerd-Liv Valla, finansmann Arne Fredly, milliardær Johan H Andresen og utenriksminister Jonas Gahr Støre. Programmet har hatt som profil en kombinasjon av unge og etablerte gjester, samt trekke frem kvinner og minoriteter.
Strand har vært nyhetsanker i NRK nyhetsavdeling hvor han hadde ansvar for Morgennytt og nyhetene hver time på NRK1. I 2011 ble han programleder for forbrukerprogrammet FBI.
I 2016 var han programleder for serien "Gründerne" som ble sendt i 4 episoder på NRK1. Her møtte han norske gründere som Kahoot! og OnePiece.
I 2018 ble Forbrukerinspektørene lagt ned etter 18 år på skjermen. Programmet ble avsluttet med en 5 timer direktesending fra kjøpesenteret Paleet i Oslo som Strand var med å lede.
I 2018 fikk han programlederjobb i Ukeslutt som går lørdager på NRK P1. 17.mai 2019 var Strand med å lede NRKs store «Gratulerer med dagen» sending på NRK1 sammen med Nadia Hasnaoui. Sommeren 2019 var han programleder for Sommeråpent fra Gloppen camping sammen med Mikkel Niva.

Skuespiller

Strand hadde en rolle i barneserien Lillys butikk fra 1993 til 1996. Han har gjort reklame for Forbrukersamvirket med regissør Erik Poppe i 1997 og kortfilmen Out og Order med regissør Kenneth Elvebakk i 1997. I 1999 fikk han rollen som Knut Arne Olsen i den norske såpeserien Hotel Cæsar,som gikk på TV2,  en rolle han hadde til 2002-2003. Han hadde også en rolle i filmen Sebastians verden, som rollefiguren Moon. I samme film medvirker Andreas Wilson og Kim Bodnia.
2018 var Strand skuespiller i Trygdekontoret Natta verden

Musikk

Strand har vært aktiv innen musikk. Han hadde høsten 2000 en hit med låta «Maybe Baby», som også var en del av TV-serien Hotel Cæsar. Låten ble skrevet av Kim Kolstad. Denne låten lå på førsteplass på VG-lista julen 2001.

Idrett

Strand var i en rekke år aktiv utøver i sprint, og representerte friidrettsklubben SK Vidar. Hans personlige rekord på 100 meter er 11,28 sekunder, satt i juni 1998 på Bislett stadion. Han representerte da Ski IL. På 200 meter hadde han 23,24 sekunder, satt samme sted to år seinere.
Da Strand var medlem av Ski IL fra 1996 til 1998 ble han trent av den kjente friidrettstreneren Petar Vukičević.